Osnovna škola „Split 3“

Brune Bušića 6

21 000 Split

Split, 18.05.2018.

**ZAPISNIK**

**s 5. sjednice Vijeća roditelja OŠ „Split 3“ koja se održala dana 15.05.2018., u utorak s početkom u 17:30 sati u prostorijama Škole**

Prisutni: 1.a, 1.b, 1.c, 1.d, 1.e, 2.a, 2.b, 2.c, 2.e, 3.a, 3.b, 3.d, 4.c, 4.e, 5.a, 5.b, 5.c, 5.d, 6.a, 6.b, 6.c, 6.d, 7.c, 8.a, 8.b, 8.d

Na prijedlog predsjednika Vijeća roditelja, **jednoglasno** je usvojen sljedeći:

D n e v n i r e d :

1. Usvajanje zapisnika s 4. sjednice Vijeća roditelja

2. Razgovor s Ravnateljem i stručnim službama škole na teme:

- nepristupanje pilot programu kurikularne reforme školstva

- školske odore i kriterij za dodjelu pohvalnica

- okoliš škole i kontrola prolaska kroz školu

- smjernice i objavljivanje jelovnika škole, serviranje voća

**Ad 1.** Usvojen je Zapisnik s 4. sjednice Vijeća roditelja.

**Ad 2.** Ravnatelj se očitovao po točkama dnevnog reda i to:

Vezano za jelovnik škole iznio je da se on radi prema propisima, tj. u suradnji sa gradskim službama, te je otvoren za sugestije vezano za tu temu. Prihvaćen je prijedlog da se jelovnik redovito objavljuje na stranicama škole.

Glede okoliša škole i kontrole prolaska, iznijeto je sljedeće. Prihvaćen je prijedlog Vijeća roditelja da se u dogledno vrijeme postavi ograda s istočne strane južnog dvorišta, kako bi se spriječio ulaz psima i unošenje smeća. Dobrodošle su i sugestije glede hortikulturnog uređenja okoliša škole. U tijeku je natječaj za nadzorne kamere koje bi se postavile po školi, čime bi se uvelike riješio problem sigurnosti. Zatraženo je da se kroz statut formalizira zabrana prolaska neovlaštenim osobama kroz školu.

Što se tiče prijedloga za nošenje odora, nakon kraće rasprave zaključeno je i zatraženo od stručnih službi da se to razradi kao projekt, što uključuje i razradu vizualnog identiteta škole. Dogovoreno je da će se ponovo kontaktirati Umjetnička škola kako bi se našlo prihvatljivo rješenje za dekoraciju vanjskih zidova škole.

Na temu problema s pohvalnicama škole, Ravnatelj je primio na znanje nezadovoljstvo roditelja zbog utiska o neujednačenim kriterijima pri dodjeli pohvalnica, te je sugerirao stručnim službama da se razrade jasni kriteriji za dodjelu školskih pohvalnica.

Na temu nepristupanja škole pilot projektu kurikularne reforme, ponovljeno je stajalište Vijeća roditelja kako je škola trebala pristupiti navedenom projektu. Ravnatelj je iznio činjenicu da je on projekt predložio nastavnicima, ali da nije bilo niti jednog zainteresiranog za navedeno.

Na kraju izlaganja, Ravnatelj je iznio zadovoljstvo radom i suradnjom s Vijećem roditelja, uz opasku da je relativno malo roditelja sudjelovalo na predavanjima o vršnjačkom nasilju, koja su organizirana u školskim prostorijama u režiji udruge Most i stručnih službi škole, a na inicijativu Vijeća roditelja.

Predsjednik Vijeća roditelja: Ante Renić \_\_\_\_\_\_\_\_\_\_\_\_\_\_\_\_\_\_\_\_\_

Zapisničar: Ante Renić \_\_\_\_\_\_\_\_\_\_\_\_\_\_\_\_\_\_\_\_\_